Hvis din arbejdsplads holder kollektivt ferielukket, så kan du søge om dagpenge i a-kassen.
Der kan udbetales dagpenge ved kollektiv ferielukning, hvis du både har opbrugt din egen optjente ferie, og dine feriedagpenge.
Det er de almindelige regler for at modtage dagpenge der gælder, når du søger om dagpenge ved kollektiv ferielukning. Det betyder, at du skal være tilmeldt jobcentret under ferien, og være til rådighed for andet arbejde under den kollektive ferielukning, Du søger om dagpenge ved kollektiv ferielukning ved at udfylde en ledighedserklæring og vedhæfte dokumentation for, at din arbejdsplads har kollektivt ferielukket.